PRAVILNIK O ISPITU ZA IZVRŠITELJA

(“Službeni glasnik RS”, broj 74/2011)

I UVODNA ODREDBA 

Član 1 

Ovim pravilnikom propisuje se: program ispita za izvršitelja, način sprovođenja ispita, kao i sastav i način rada komisije za sprovođenje ispita. 

II ISPITNA KOMISIJA 

Sastav ispitne komisije 

Član 2 

Ispit za izvršitelja (u daljem tekstu: ispit) se polaže pred ispitnom komisijom (u daljem tekstu: Komisija), koju obrazuje ministar nadležan za poslove pravosuđa (u daljem tekstu: ministar). 

Komisija ima šest članova, koji su podeljeni u dva ispitna odbora sa po tri člana. 

U svaki ispitni odbor imenuje se jedan sudija koji je specijalizovan za postupanje u izvršnim predmetima, na predlog Visokog saveta sudstva, jedan izvršitelj, na predlog Komore izvršitelja (u daljem tekstu: Komora) i jedan predstavnik ministarstva nadležnog za poslove pravosuđa (u daljem tekstu: Ministarstvo). 

Kandidata ispituje jedan ispitni odbor. 

Komisija ima predsednika koji se bira između članova Komisije. 

Komisija ima sekretara i zamenika sekretara koje imenuje ministar, iz reda diplomiranih pravnika zaposlenih u Ministarstvu, a koji obavljaju stručne i administrativne poslove za potrebe Komisije. 

Predsednik Komisije 

Član 3 

Predsednik Komisije: 

1) rukovodi radom Komisije; 

2) objavljuje početak i kraj ispita; 

3) priprema izveštaj sa konačnim rezultatima ispita i dostavlja ga Ministarstvu; 

4) obavlja i druge poslove u skladu sa ovim pravilnikom. 

Sekretar Komisije 

Član 4 

Sekretar Komisije (u daljem tekstu: sekretar) vodi zapisnik na sednicama Komisije i obavlja druge administrativne poslove za Komisiju. 

Sekretar: 

1) utvrđuje istovetnost osobe koja polaže ispit; 

2) utvrđuje da li su plaćeni troškovi polaganja ispita; 

3) upoznaje osobu koja polaže ispit s njenim pravima i obavezama; 

4) vodi zapisnik o toku ispita; 

5) obavlja i druge poslove u skladu sa ovim pravilnikom. 

Način odlučivanja 

Član 5 

Komisija i ispitni odbor donose odluke većinom glasova svih članova. 

Naknada za rad 

Član 6 

Predsednik i članovi Komisije imaju pravo na naknadu za rad u Komisiji čiju visinu određuje ministar. 

III ZAKAZIVANJE I PRIJAVLJIVANJE ISPITA 

Zakazivanje ispita 

Član 7 

Ministarstvo određuje datum, vreme i mesto održavanja ispita, mesto i rok za predaju prijave za polaganje ispita. 

Ispit se zakazuje najmanje jednom godišnje. 

Oglas o podacima iz stava 1. ovog člana objavljuje se na oglasnoj tabli Ministarstva, u "Službenom glasniku Republike Srbije"‚ dnevnom listu koji izlazi na celoj teritoriji Republike Srbije, kao i na internet stranici Ministarstva, najmanje 45 dana pre dana određenog za održavanje ispita. 

Prijavljivanje za polaganje ispita 

Član 8 

Prijava za polaganje ispita (u daljem tekstu: prijava) podnosi se Ministarstvu. 

Prijavu podnosi lice koje: 

1) je državljanin Republike Srbije; 

2) je poslovno sposobno; 

3) je steklo diplomu pravnog fakulteta; 

4) ima najmanje dve godine radnog iskustva na poslovima izvršenja, odnosno tri godine radnog iskustva na pravnim poslovima. 

Prijava sadrži sledeće podatke o kandidatu: 

1) ime, ime jednog roditelja i prezime; 

2) jedinstveni matični broj građana; 

3) adresu prebivališta; 

4) kratku radnu biografiju; 

5) dokaz o radnom iskustvu na pravnim poslovima, odnosno na poslovima izvršenja. 

Uz prijavu se podnose u originalu ili overenoj fotokopiji sledeća dokumenta: 

1) uverenje o državljanstvu; 

2) diploma pravnog fakulteta; 

3) dokaz o radnom iskustvu na pravnim poslovima, odnosno na poslovima izvršenja; 

4) dokaz o uplati naknade troškova za polaganje ispita. 

Troškove polaganja ispita snosi kandidat. 

Visinu troškova polaganja ispita određuje ministar. 

Dopuna prijave 

Član 9 

Ako je prijava nepotpuna ili neuredna, kandidat će u roku koji odredi Komisija dopuniti i ispraviti prijavu. 

Odlučivanje o prijavi 

Član 10 

O prijavi se odlučuje najkasnije u roku od 15 dana od dana prijema prijave. 

Neblagovremene, nepotpune odnosno neuredne prijave koje nisu ni u naknadno ostavljenom roku dopunjene i ispravljene odbacuju se. 

IV STRUKTURA I TOK ISPITA 

Struktura ispita 

Član 11 

Ispit se sastoji iz pismenog i usmenog dela. 

Pismeni deo ispita 

Član 12 

Pismeni deo ispita se sastoji iz testa i zadataka. 

Test sadrži 20 pitanja iz ispitnih oblasti propisanih ovim pravilnikom. 

Dva pitanja su iz oblasti "Ustavno uređenje", dva pitanja iz oblasti "Organizacija pravosuđa i javno beležništvo", osam pitanja iz oblasti "Građanski sudski postupci", četiri pitanja iz oblasti "Građanskopravni odnosi" i četiri pitanja iz oblasti "Privredno pravo". 

Zadacima se proverava sposobnost kandidata da rešava praktične probleme postupka izvršenja i obezbeđenja, odnosno sposobnost sačinjavanja pojedinih izvršiteljskih akata. 

Priprema pismenog dela ispita 

Član 13 

Pismeni deo ispita se sastavlja jedan dan pre održavanja ispita. 

Sastavlja se nekoliko verzija pismenog dela ispita od kojih će jedna biti izabrana metodom izvlačenja. 

Svi kandidati najpre polažu test, pa onda zadatke. 

Odgovori za pismeni deo ispita čuvaju se kod sekretara sve dok ne započne pregledanje. 

Vreme polaganja pismenog dela ispita 

Član 14 

Pismeni deo ispita polažu istovremeno svi kandidati, u jednoj ili više prostorija u zavisnosti od broja kandidata. 

Pismenom delu ispita, osim kandidata, obavezno prisustvuje jedan član Komisije i sekretar. 

Kandidati nakon ulaska u prostoriju u kojoj se održava ispit zauzimaju mesta najmanje 15 minuta pre početka ispita. 

Pre početka pismenog dela ispita utvrđuje se identitet kandidata, sastavlja spisak i kandidati se upoznaju sa njihovim pravima i obavezama. 

Način sprovođenja pismenog dela ispita 

Član 15 

Svi kandidati na prvoj strani pismenog dela ispita upisuju šifru koju dobijaju neposredno pre ispita i datum ispita. 

Test i zadaci pišu se hemijskom olovkom, plavog mastila, na papiru koji je prethodno obeležen pečatom Ministarstva. 

Pismeni deo ispita traje najduže četiri sata u istom danu. 

Kandidat predaje rad članu Komisije najdocnije do isteka vremena koje je za to određeno, sa svim neiskorišćenim listovima papira. 

Sekretar u prisustvu kandidata, na pismenom radu beleži vreme predaje rada. 

Nakon završetka pismenog dela ispita kandidatima se uručuju evaluacioni listovi koji sadrže imena članova ispitnog odbora i rubrike za broj bodova pored svakog pitanja, odnosno zadatka. 

Kandidati u evaluacioni list upisuju šifru, ime i prezime, jedinstveni matični broj građana i broj telefona. 

Evaluacione listove prikuplja sekretar, i čuva ih na bezbednom mestu sve dok se ne završi pregledanje i ocena pismenog dela ispita. 

Nakon završetka pismenog dela ispita evaluacioni listovi se predaju Komisiji radi bodovanja. 

Kandidat posle predaje rada i evaluacionih listova napušta prostoriju u kojoj se održava ispit. 

Usmeni deo ispita 

Član 16 

Usmeni deo ispita polaže kandidat koji je na pismenom delu ispita dobio najmanje 36 bodova i to najmanje 12 bodova na testu i najmanje 24 boda na zadacima. 

Na zahtev kandidata, predsednik Komisije će omogućiti da kandidat izvrši uvid u svoj pismeni deo ispita i osvojene bodove. 

Usmeni deo ispita zakazuje se za najduže 15 dana po saopštavanju rezultata pismenog dela ispita. 

Kandidat usmeni deo ispita polaže u istom roku u kome je položio pismeni deo ispita. 

O datumu, vremenu i mestu održavanja usmenog dela ispita obaveštavaju se svi kandidati koji su položili pismeni deo ispita. 

Način sprovođenja usmenog dela ispita 

Član 17 

Usmeni deo ispita polaže se javno, istovremeno pred svim članovima ispitnog odbora. 

Za polaganje usmenog dela ispita obezbediće se odgovarajuće prostorije radi obezbeđenja prisustva javnosti. 

Na usmenom delu ispita kandidatu se postavljaju pitanja iz Zakona o izvršenju i obezbeđenju, podzakonskih akata za sprovođenje tog zakona i iz akata Komore izvršitelja, a naročito o organizaciji službe izvršitelja i obavljanju poslova iz njihovih nadležnosti, kao i pitanja kojima se utvrđuje profesionalna sposobnost kandidata i dostojnost za obavljanje poslova izvršitelja. 

Izuzetno, kandidatu se mogu postavljati pitanja iz drugih ispitnih oblasti predviđenih Programom ispita za izvršitelja, kada ispitni odbor oceni da je to potrebno radi provere poznavanja pravnih instituta materijalnog i procesnog prava od značaja za obavljanje poslova izvršitelja. 

Ispitivanje kandidata traje najduže jedan sat. 

Održavanje reda na ispitu 

Član 18 

Prilikom rešavanja zadataka kandidati mogu koristiti tekstove propisa bez komentara. 

Prilikom rešavanja testa ne mogu se koristiti bilo kakva pomoćna sredstva (telekomunikacioni uređaji, beleške, udžbenici i dr.). 

Za vreme polaganja pismenog dela ispita kandidati se ne mogu međusobno dogovarati, niti napustiti prostoriju u kojoj se održava ispit. 

V UTVRĐIVANJE REZULTATA PISMENOG I USMENOG DELA ISPITA, UTVRĐIVANJE OPŠTEG USPEHA I LISTE KANDIDATA I OBAVEŠTAVANJE 

Ocenjivanje pismenog dela ispita 

Član 19 

Rezultati pismenog dela ispita izražavaju se bodovima. 

Maksimalan broj bodova za pismeni deo ispita je 60 bodova i to 20 bodova za test i 40 bodova za zadatke. 

Rezultati pismenog dela ispita moraju se saopštiti kandidatima najkasnije pet dana pre održavanja usmenog dela ispita. 

Ocenjivanje usmenog dela ispita 

Član 20 

Rezultati usmenog dela ispita izražavaju se bodovima. 

Maksimalan broj bodova je 40. 

Usmeni deo ispita je položio kandidat koji je dobio najmanje 15 bodova. 

Utvrđivanje opšteg uspeha i utvrđivanje liste 

Član 21 

Opšti uspeh na ispitu utvrđuju se sabiranjem bodova za pismeni i usmeni deo ispita. 

Opšti uspeh izražava se ocenom, i to: 

1) ocenom 6 za 51 do 60 bodova; 

2) ocenom 7 za 61 do 70 bodova; 

3) ocenom 8 za 71 do 80 bodova; 

4) ocenom 9 za 81 do 90 bodova; 

5) ocenom 10 za 91 do 100 bodova. 

Za kandidate koji su položili ispit, Komisija utvrđuje jedinstvenu rang listu na osnovu ostvarenog broja bodova, koju dostavlja Ministarstvu. 

Obaveštavanje o rezultatima ispita 

Član 22 

Ministarstvo pismeno obaveštava svakog kandidata o postignutom opštem uspehu. 

Po okončanju ispita, objavljuje se spisak kandidata na oglasnoj tabli Ministarstva, kao i na internet stranici Ministarstva. 

VI ODLAGANJE, ODUSTANAK, ISKLJUČENJE SA ISPITA, POPRAVNI ISPIT I ZAPISNIK O ISPITU 

Odlaganje ispita 

Član 23 

Započeti ispit predsednik Komisije na zahtev kandidata može odložiti najduže za tri meseca, samo zbog naročito opravdanih razloga zbog kojih je kandidat sprečen da nastavi polaganje ispita. 

Odustanak od ispita 

Član 24 

Kandidat kome je odobreno polaganje, a koji nije pristupio polaganju, smatra se da je odustao od ispita. 

Kandidat može odustati od ispita i nakon što ispit započne. 

Isključenje sa ispita 

Član 25 

Kandidat može biti isključen sa ispita usled neopravdanog i značajnog zakašnjenja na početak ispita, kao i zbog remećenja reda na ispitu. 

O isključenju sa pismenog dela ispita odluku donosi predsednik Komisije, na predlog člana Komisije koji je zadužen za kontrolu i koji je bio prisutan u prostoriji, a o isključenju sa usmenog dela ispita odluku donosi ispitni odbor. 

Popravni ispit 

Član 26 

Kandidat koji je na usmenom delu ispita dobio manje od 15 bodova, polaže popravni ispit. 

Popravni ispit može uslediti za najranije jedan a najdocnije tri meseca od završetka prethodnog polaganja. 

Ako poslednji dan za polaganje popravnog ispita pada na dan kada se ispit ne održava, polaže se prvog narednog dana kada se ispit održava. 

Kandidat koji na popravnom ispitu dobije manje od 15 bodova nije položio ispit. 

Zapisnik o ispitu 

Član 27 

O toku ispita vodi se zapisnik. 

Zapisnik sadrži: sastav ispitnog odbora, ime i prezime i šifru kandidata, adresa prebivališta, broj i datum odluke o odobrenom polaganju, mesto, dan i čas polaganja pismenog i usmenog dela ispita, pitanja sa usmenog dela ispita, broj bodova postignutih na pismenom i usmenom delu ispita, opšti uspeh postignut na ispitu i ostvareni broj bodova, podatke o tome da li je kandidat prigovarao na opšti uspeh, kakav je ishod odlučivanja o prigovoru, podatke o tome da li je kandidat odustao od polaganja, na koji način i na kom delu ispita i druge podatke od značaja za polaganje ispita. 

Zapisnik o toku ispita vodi sekretar. 

Zapisnik potpisuju članovi ispitnog odbora i sekretar. 

Zapisniku se prilažu radovi kandidata sa pismenog dela ispita. 

Sastavni deo zapisnika je i evidencija o ocenama pregledanih pismenih zadataka predatih pod šifrom. 

Obrazac zapisnika o ispitu za izvršitelja odštampan je uz ovaj pravilnik (Prilog 1.) i čini njegov sastavni deo. 

Zaštita prava kandidata 

Član 28 

Kandidat može izjaviti prigovor na svoj opšti uspeh utvrđen na ispitu. 

Kandidat koji nije položio pismeni deo ispita može izjaviti prigovor na rezultat tog dela ispita. 

Kandidat koji je isključen sa ispita može izjaviti prigovor na odluku o isključenju. 

Kandidat kome je odbačena prijava može izjaviti prigovor na odluku o odbacivanju. 

Prigovor se podnosi u roku od 24 časa od saopštavanja rezultata, odnosno prijema odluke o isključenju ili odbacivanju prijave. 

Komisija odlučuje o prigovoru iz stava 1-4. ovog člana pravilnika najkasnije u roku od tri dana od dana dostavljanja prigovora. 

Ako Komisija usvoji prigovor, ispit će se održati u istom ispitnom roku. 

VII PROGRAM ZA POLAGANJE ISPITA 

Član 29 

Ispitne oblasti i pravni izvori za polaganje ispita za izvršitelja sadržani su u Programu ispita za izvršitelja, koji je odštampan uz ovaj pravilnik (Prilog 2.) i čini njegov sastavni deo. 

VIII PRELAZNA I ZAVRŠNA ODREDBA 

Sastav ispitne komisije za sprovođenje prvog ispita za izvršitelje 

Član 30 

Ispitnu komisiju za sprovođenje prvog ispita, izuzetno od člana 2. stav 3. ovog pravilnika, činiće sudije koji postupaju u izvršnim predmetima i istaknuti pravnici koji poseduju znanje iz oblasti izvršenja. 

Završna odredba 

Član 31 

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

 

Prilog 1. 

  

ZAPISNIK O ISPITU ZA IZVRŠITELJA 

Zapisnik o polaganju ispita za izvršitelja za kandidata 

	  
	, 

	(ime i prezime, šifra kandidata) 
	  

	iz  
	  
	. 

	  
	(adresa) 
	  


Kandidatu je odlukom Ispitne komisije broj _______________, od __________. godine odobreno polaganje ispita za izvršitelja. 

Iz oblasti Ustavno uređenje članovi ispitnog odbora postavili su sledeća pitanja: 

	1) 
	  
	  
	  

	  
	  
	  
	potpis člana ispitnog odbora 

	2) 
	  
	  
	  

	  
	  
	  
	potpis člana ispitnog odbora 


Iz oblasti Organizacija pravosuđa i javno beležništvo članovi ispitnog odbora postavili su sledeća pitanja: 

	1) 
	  
	  
	  

	  
	  
	  
	potpis člana ispitnog odbora 

	2) 
	  
	  
	  

	  
	  
	  
	potpis člana ispitnog odbora 


Iz oblasti Građanski sudski postupci članovi ispitnog odbora postavili su sledeća pitanja: 

	1) 
	  
	  
	  

	  
	  
	  
	potpis člana ispitnog odbora 

	2) 
	  
	  
	  

	  
	  
	  
	potpis člana ispitnog odbora 

	3) 
	  
	  
	  

	  
	  
	  
	potpis člana ispitnog odbora 

	4) 
	  
	  
	  

	  
	  
	  
	potpis člana ispitnog odbora 

	5) 
	  
	  
	  

	  
	  
	  
	potpis člana ispitnog odbora 

	6) 
	  
	  
	  

	  
	  
	  
	potpis člana ispitnog odbora 

	7) 
	  
	  
	  

	  
	  
	  
	potpis člana ispitnog odbora 

	8) 
	  
	  
	  

	  
	  
	  
	potpis člana ispitnog odbora 


Iz oblasti Građanskopravni odnosi članovi ispitnog odbora postavili su sledeća pitanja: 

	1) 
	  
	  
	  

	  
	  
	  
	potpis člana ispitnog odbora 

	2) 
	  
	  
	  

	  
	  
	  
	potpis člana ispitnog odbora 

	3) 
	  
	  
	  

	  
	  
	  
	potpis člana ispitnog odbora 

	4) 
	  
	  
	  

	  
	  
	  
	potpis člana ispitnog odbora 


Iz oblasti Privredno pravo članovi ispitnog odbora postavili su sledeća pitanja: 

	1) 
	  
	  
	  

	  
	  
	  
	potpis člana ispitnog odbora 

	2) 
	  
	  
	  

	  
	  
	  
	potpis člana ispitnog odbora 

	3) 
	  
	  
	  

	  
	  
	  
	potpis člana ispitnog odbora 

	4) 
	  
	  
	  

	  
	  
	  
	potpis člana ispitnog odbora 


Ispitivanje završeno. 

U odsutnosti kandidata ispitni odbor konstatuje: 

	Pismeni deo ispita održan je dana _______________, u 
	  
	, u vremenu _________ 

	  
	(mesto) 
	  


	i kandidat je postigao rezultat od 
	  
	bodova. 

	  
	(brojevima i slovima) 
	  


  

	Usmeni deo ispita održan je dana _______________, u 
	  
	, u vremenu _________ i 

	  
	(mesto) 
	  


	kandidat je postigao rezultat od 
	  
	bodova. 

	  
	(brojevima i slovima) 
	  


  

	Postignut opšti uspeh: broj bodova i ocena: 
	  
	. 

	  
	(brojevima i slovima) 
	  


  

	Kandidatu je odložen ispit iz razloga: 
	  
	. 


  

	Kandidat je odustao od polaganja ispita: 
	  
	. 

	  
	(na koji način i na kom delu ispita) 
	  


  

	Kandidat je isključen sa ispita iz razloga 
	  
	. 


  

	Kandidat je podneo prigovor iz razloga 
	  
	. 


Prigovor je/nije usvojen. 

Kandidat je ispit: 

a. položio
b. nije položio 

	  
	Činjenice navedene u ovom zapisniku
potvrđuju svojim potpisom: 

	
	članovi ispitnog odbora: 

	
	1. _____________________ 

	
	2. _____________________ 

	
	3. _____________________ 

	
	Sekretar 

	
	_____________________ 


  

Prilog 2. 

  

PROGRAM ISPITA ZA IZVRŠITELJA 

Ispit se priprema i polaže po sledećim ispitnim oblastima: 

1. Ustavno uređenje 

1) Ustavno uređenje 

Ustavna načela; ljudska i manjinska prava i slobode; pravo na jednaku zaštitu prava i na pravno sredstvo, nepovredivost stana, zaštita podataka o ličnosti, pravo na imovinu, pravo na pravnu pomoć, uređenje vlasti. 

2) Zaštita osnovnih sloboda i ljudskih prava 

Pravo na pravično suđenje, pravo na delotvoran pravni lek, pravo na mirno uživanje imovine. 

Pravni izvori: 

- Ustav Republike Srbije; 

- Zakon o ratifikaciji Evropske konvencija za zaštitu ljudskih prava i osnovnih sloboda, izmenjene u skladu sa Protokolom broj 11, Protokol uz Konvenciju za zaštitu ljudskih prava i osnovnih sloboda, Protokol broj 4. uz Konvenciju za zaštitu ljudskih prava i osnovnih sloboda kojim se obezbeđuju izvesna prava i slobode koji nisu uključeni u Konvenciju i Prvi protokol uz nju, Protokol broj 6. uz Konvenciju za zaštitu ljudskih prava i osnovnih sloboda o ukidanju smrtne kazne, Protokol broj 7. uz Konvenciju za zaštitu ljudskih prava i osnovnih sloboda, Protokol broj 12. uz Konvenciju za zaštitu ljudskih prava i osnovnih sloboda i Protokol broj 13. uz Konvenciju za zaštitu ljudskih prava i osnovnih sloboda o ukidanju smrtne kazne u svim okolnostima. 

2. Organizacija pravosuđa i javno beležništvo 

Vrste i nadležnost sudova (sudovi opšte i posebne nadležnosti, sudovi republičkog ranga); sedišta i područja sudova; organizacija i nadležnost javnog tužilaštva; organizacija i nadležnost javnog pravobranilaštva; advokatura; organizacija javnog beležništva; javnobeležnička delatnost; javnobeležnički zapisi; sadržina i izvršnost javnobeležničkog zapisa. 

Pravni izvori: 

- Zakon o uređenju sudova; 

- Zakon o sedištima i područjima sudova i javnih tužilaštva; 

- Zakon o javnom tužilaštvu; 

- Zakon o javnom pravobranilaštvu; 

- Zakon o advokaturi; 

- Zakon o javnom beležništvu. 

3. Građanski sudski postupci 

1) Parnični postupak 

Nadležnost i sastav suda; isključenje i izuzeće; stranke i njihovi zakonski zastupnici; punomoćnici; jezik u postupku; podnesci; rokovi i ročišta; vraćanje u pređašnje stanje; zapisnici; dostavljanje pismena; troškovi postupka; prekid i zastoj postupka; sudsko poravnanje; presuda; pravnosnažnost presude; rešenje; redovni i vanredni pravni lekovi; posebni postupci. 

2) Vanparnični postupak 

Osnovna pravila vanparničnog postupka; posebni postupci; uređenje imovinskih odnosa; određivanje naknade za eksproprisanu nepokretnost; uređenje upravljanja i korišćenja zajedničke stvari; deoba zajedničke stvari ili imovine; uređenje međa. 

3) Izvršenje i obezbeđenje 

Pokretanje i sprovođenje postupka (osnovna pravila); izvršne i verodostojne isprave; predlog za izvršenje; odluke; opšte odredbe o postupku po pravnim lekovima; učešće trećih lica u postupku; novčana kazna; sudski penali i postupak za dobijanje izjave o imovini izvršnog dužnika; sprovođenje izvršenja; odlaganje izvršenja; obustava; okončanje i zaključenje postupka; protivizvršenje; izvršenje radi naplate novčanog izvršenja; izvršenje na pokretnim stvarima; popis i procena pokretnih stvari; prodaja pokretnih stvari; namirenje izvršnog poverioca; izvršenje na nepokretnostima; prodaja nepokretnosti; namirenje izvršnih poverilaca; posebna pravila za namirenje pojedinih potraživanja; ročište za deobu; zaključak o namirenju i brisanje prava i tereta; posebna pravila za izvršenje na nepokretnostima koje nisu upisane u javnu knjigu; izvršenje na potraživanju izvršnog dužnika; plenidba potraživanja; prenos i namirenje iz dužnikovog novčanog potraživanja; prenos potraživanja radi naplate; posebne odredbe o izvršenju na zaradi i drugim stalnim novčanim primanjima; izvršenje na štednom ulogu i tekućem računu; izvršenje na hartijama od vrednosti; izvršenje na računu izvršnog dužnika; izvršenje radi ostvarivanja nenovčanog potraživanja; predaja pokretnih stvari; ispražnjenje i predaja nepokretnosti; izvršenje obaveze na činjenje; nečinjenje ili trpljenje; izvršenje odluka u vezi sa porodičnim odnosima; izvršenje radi vraćanja zaposlenog na rad; izvršenje odluke o deobi stvari; upisivanje u javne knjige; izdejstvovanje izjave volje; izvršenje u privrednim stvarima; postupak namirenja potraživanja po osnovu komunalnih usluga; obezbeđenje; založno pravo na stvarima i pravima na osnovu izvršne isprave; prethodne mere; privremene mere; registar sudskih zabrana; izvršitelji; ovlašćenja i dužnosti izvršitelja; zamenici i pomoćnici izvršitelja; imenik izvršitelja i zamenika izvršitelja; Komora izvršitelja; nadzor nad radom i disciplinska odgovornost izvršitelja. 

Pravni izvori: 

- Zakon o parničnom postupku; 

- Zakon o vanparničnom postupku; 

- Zakon o izvršenju i obezbeđenju. 

4. Građanskopravni odnosi 

1) Stvarno pravo 

Državina; pojam prava svojine i njegova struktura; ograničenja prava svojine; oblici svojine; sticanje prava svojine; zaštita prava svojine; reivindikaciona tužba; publicijanska tužba; negatorna tužba; susvojina; pojam i pravni položaj suvlasnika; sticanje susvojine; raskidanje suvlasničke zajednice; zaštita susvojine; službenosti i susedska prava; stvarne službenosti; lične službenosti; susedska prava; založno pravo na pokretnim stvarima; založno pravo na nepokretnim stvarima (hipoteka); založno pravo na pravima; pravo retencije; pravo preče kupovine - pojam i vrste; pravo preče kupovine kod prinudne javne prodaje; javni registri; zemljišne knjige; katastar nepokretnosti; registar zaloge na pokretnim stvarima; registar založnog prava na nepokretnostima. 

Pravni izvori: 

- Zakon o osnovama svojinskopravnih odnosa; 

- Zakon o vanparničnom postupku; 

- Zakon o hipoteci; 

- Zakon o založnom pravu na pokretnim stvarima upisanim u registar; 

- Zakon o državnom premeru i katastru. 

2) Obligaciono pravo 

Osnovna načela obligacionog prava; podela obligacija; izvori obligacija; ugovor kao izvor obligacija; zaključenje ugovora; saglasnost volja; predmet ugovora; osnov ugovora (kauza); sposobnost za zaključenje ugovora; mane volje; forma ugovora; uslov i rok; opšta dejstva ugovora; ugovori u korist trećih; prouzrokovanje štete kao izvor obligacija; pojam štete; osnovi odgovornosti; naknada materijalne štete i obim te naknade; naknada nematerijalne štete; ugovorna kazna; zatezna kamata; prestanak obaveza; ispunjenje; ko može ispuniti; ispunjenje od strane trećeg lica; ispunjenje poslovno nesposobnog; ispunjenje sa subrogacijom; kome se vrši ispunjenje; ispunjenje poslovno nesposobnom poveriocu; predmet ispunjenja; zamena ispunjenja; predaja radi prodaje; delimično ispunjenje; obaveza davanja stvari određenih po rodu; uračunavanje ispunjenja; vreme ispunjenja; priznanica; docnja dužnika; docnja poverioca; dejstva dužničke i dejstva poverilačke docnje; polaganje i prodaja dugovane stvari; prebijanje (kompenzacija); otpuštanje duga; prenov (novacija); sjedinjenje (konfuzija); nemogućnost ispunjenja; protek vremena i otkaz; smrt kao način prestanka obligacije; zastarelost; prekid i zastoj zastarevanja; novčane obaveze; ugovorna kamata; obaveze sa više predmeta; alternativne obaveze; fakultativne obaveze i fakultativna potraživanja; obaveze sa više dužnika ili poverilaca; deljive obaveze i potraživanja; solidarne obaveze; solidarnost dužnika; solidarnost poverilaca; promena poverioca ili dužnika; ustupanje potraživanja ugovorom (cesija); posebni slučajevi ustupanja potraživanja; promena dužnika; preuzimanje duga; pristupanje dugu; preuzimanje ispunjenja; podela ugovora; ugovor o kupovini i prodaji; odgovornost za materijalne nedostatke; odgovornost za pravne nedostatke (evikcija); zajam; zakup; otuđenje zakupljene stvari; ugovor o delu; ugovor o prevozu; ugovor o ostavi; ugovor o uskladištenju; ugovor o nalogu; ugovor o komisionu; ugovor o posredovanju; ugovor o otpremanju (špediciji); ugovor o osiguranju; opšta pravila o osiguranju; osiguranje imovine; osiguranje od odgovornosti; osiguranje lica; ugovor o zalozi; zalaganje stvari; zalaganje potraživanja i drugih prava. 

Pravni izvori: 

- Zakon o obligacionim odnosima; 

- Zakon o osiguranju. 

5. Privredna pravo 

1) Stečajno pravo i stečajni postupak 

Pojam stečaja; razgraničenje između stečajnog i izvršnog postupka; osnovne odredbe stečajnog postupka (cilj, načela, stečajni razlozi i odluke u stečajnom postupku, posebni stečajni postupci); nadležnost i organi stečajnog postupka; stranke i učesnici u postupku (stečajni dužnik, stečajni razlučni i izlučni poverioci, isplatni redovi); procesnopravne posledice otvaranja stečajnog postupka. 

Pravni izvor: 

- Zakon o stečaju. 

2) Hartije od vrednosti 

Pojam i vrste hartija od vrednosti (hartije na ime, na donosioca, robne hartije od vrednosti); prava iz hartija od vrednosti; raspolaganje hartijama od vrednosti (zalaganje, konvertovanje, podela i spajanje, zamena, poklon, predaja); novčane hartije od vrednosti (menica, ček, obveznica, blagajnički i komercijalni zapisi, akcije); subjekti tržišta hartija od vrednosti (centralni registar i komisija za hartije od vrednosti); trgovina hartijama od vrednosti (oblici trgovine poverljive i privilegovane informacije, berzansko trgovanje, metode berzanskog trgovanja). 

Pravni izvori: 

- Zakon o obligacionim odnosima; 

- Zakon o tržištu kapitala. 

3) Statusno privredno pravo 

Pojam i pravne forme privrednog društva (definicija, konstitutivni elementi - delatnost, sedište i poslovno ime); preduzetnik (pojam, odgovornost, prestanak obavljanja delatnosti); druge pravne forme privrednog društva (finansijske organizacije, zadruge, društva slobodnih profesija); delovi društva; osnivanje i registracija privrednog društva; zastupanje privrednog društva; društvo sa ograničenom odgovornošću (pojam, osnivanje, prestanak); akcionarsko društvo (pojam, vrste, osnivanje); reorganizacija kapitala (pojam, načela i organi akcionarskog društva); povezivanje privrednih društava; statusne promene privrednog društva (spajanje, podela, odvajanje); promena pravne forme privrednog društva; postupak registracije drugih podataka od značaja za pravni promet subjekata registracije; likvidacija privrednih društava. 

Pravni izvori: 

- Zakon o privrednim društvima; 

- Zakon o Agenciji za privredne registre. 

